cyanic-selkie/wikianc huggingface dataset:
Motīvs (literatūra)
Motīvs ir literāra darba struktūras visvienkāršākā sastāvdaļa. Tā var būt situācija, notikums, pārdzīvojums, vārds, skaņa. Dažkārt motīvus atklāj kā mūžīgās tēmas, piemēram, mīlestība, vientulība, skaistais, labais, ļaunais. Motīvs var būt arī kāds tēls vai tēma autora daiļradē, piemēram, ceļš, svešiniece u.tml.
Vigoņiči
Vigoņiču ciemats dibināts 19. gadsimta beigās kā stacija Brjanskas-Gomeļas dzelzceļa līnijā (atvērta 1887. gadā). Nosaukums cēlies no senā kaimiņu ciema ar tādu pašu nosaukumu, kas zināms kopš 17. gadsimta sākuma. Kopš 1929. gada Vigoņiču ciemats ir rajona centrs. 1920.-1960. gados Vigoņičiem tika pievienotas kaimiņu apdzīvotās vietas (Kresti, Kozlovka, Kožanovka, Orehoviči, Rinka, Usovja, Čertoviči). Kopš 1960. gada Vigoņiči ir pilsētciemats.
Artis Lazdiņš
Jauniešu komandas
Futbolā sācis trenēties agrā jaunībā, kad tēvs Lazdiņu aizveda uz vietējā kluba FK Limbaži treniņiem pie trenera Valda Matīsa. 2000. gadā viņa ģimene pārcēlās uz dzīvi ASV. Tur Ņujorkā atradis sludinājumu, ka vietējā futbola skola Černomorec aicina pieteikties jaunus futbolistus. Tā bija ukraiņu komanda, kas piedalījās vietējā jauniešu čempionātā.
Ernests Foldāts
Dzīvesgājums
Studēja matemātiku Freiburgas Alberta Ludviga universitātē (1946-1948), pēc tam bioloģiju Venecuēlas Centrālajā Universitātē (1949-1954). Pēc tam kā universitātes darbinieks organizēja ekspedīcijas Venecuēlas orhideju izpētei, atklāja vairāk par 70 līdz tam nezināmu orhideju sugu. Par šo tēmu 1964. gadā Hārvarda Universitātē aizstāvēja doktora disertāciju un papildinājās Jūras bioloģijas laboratorijā Vudskūlā (Woodshool, ASV).
Latvijas Universitātes Bioloģijas fakultātes viesprofesors (1990, 1993). Latviešu valodā nolasīja lekciju kursus "Tropu ekoloģija", "Algoloģija", "Tuksneša ekoloģija" un "Orhideju ekoloģija". Bioloģijas fakultātes botānikas un ekoloģijas katedrai uzdāvināja Venecuēlas orhideju un ķērpju herbāriju. 1991. gadā piedalījās Pasaules latviešu zinātnieku kongresā Rīgā.
Parlaments
Vienpalātas un divpalātu parlamenti
Vēsturiski ir bijuši arī trīs palātu parlamenti, piemēram, Dienvidāfrikā aparteīda laikā vai Simona Bolivara valdīšanas laikā Lielajā Kolumbijā.
Mosa skala
Mosa skala visbiežāk tiek noformēta kā neliela kastīte, kur deviņos iedalījumos glabājas nelieli (2—3 cm gari) minerālu paraugi. Desmito — dimanta paraugu — Mosa skalā parasti neiekļauj, jo šis minerāls ir rets, vērtīgs un tā pielietošana Mosa skalā ir vajadzīga ļoti reti.
Rundēnu skola
1938. gadā tika uzsākta jaunās Rundēnu vidusskolas ēkas celtniecība, ko vadīja Artūrs Burtnieks, kurš vēlāk kļuva par skolas direktoru. Skola tika būvēta ar rokām, tehnikas nebija. Granti un smiltis ar rokām nesa uz otro un trešo stāviem. 1939. gadā savas durvis atvēra jauna, plaša skolas ēka, kurā skolēni mācījās divās plūsmās. Patlaban Rundēnu skola stāv tukša — 2007. gadā bija pēdējais skolēnu izlaidums un skola tika slēgta.
Reljefs
Reljefs (no fr) ir sauszemes, jūru un okeānu dibenu virsmas nelīdzenumu kopums, kuri ir dažādi pēc izmēra, izcelsmes, vecuma un attīstības vēstures.
Liela mēroga topogrāfiskajās kartēs reljefu attēlo ar horizontāļu, konkrētu virsmas punktu augstumu un citu zīmju un līniju palīdzību. Maza mēroga topogrāfiskajās vai fizioģeogrāfiskajās kartēs reljefu attālo ar krāsām, kur zaļa krāsa apzīmē mazu augstumu virs jūras līmeņa (parasti 0—200 m vai 200—1000 m), ar dzeltenu krāsu apzīmē augstienes vai neliela augstuma kalnu grēdas (līdz 2000 m augstas), un ar oranžu un brūnu krāsu apzīmē augstas kalnu grēdas ar absolūto augstumu virs 2000 vai 5000 m virs jūras līmeņa.
Reljefa formas
Līdzenumiem raksturīga līdzena virsa, kas reizēm var būt arī nolaidena vai ar lēzeniem, plašiem paaugstinājumiem un pazeminājumiem. Virsas noteces apstākļi līdzenumos ir vienveidīgi, tie mainās atkarībā no vispārīgā virsas slīpuma, upju ieleju attīstības pakāpes un virskārtas iežu rakstura. Tāpēc līdzenumi var būt labi drenēti (piemēram, Zemgales līdzenuma pieupju joslas) vai vienlaidus pārpurvoti (Lubāna līdzenuma klāni). Līdzenumos var mainīties augsnes cilmieži un pārējie dabas apstākļi, taču raksturīgi, ka atšķirīgie dabas kompleksi līdzenumos parasti aizņem plašas teritorijas. Gandrīz visi Latvijas līdzenumi veidojušies ledāja kušanas ūdeņu ezeru nogulumu rajonos.
Viļņotajos līdzenumos viļņveidā mijas labi izteikti lēzeni pacēlumi ar pazeminājumiem. Šis reljefa ritms lielā mērā nosaka virsas noteci un arī citu dabas apstākļu izvietojumu. Pacēlumu virsa un nogāzes ir vienmēr labi drenētas, tāpēc, ja vien augsnes cilmieži nav nabadzīgi ar augu barības vielām, tie ir labi piemēroti izmantošanai lauksaimniecībā. Mitruma apstākļi ieplakās var mainīties atkarībā no vispārīgā virsas slīpuma un ieleju attīstības pakāpes; sevišķi labi tie ir viļņotajos līdzenumos, uz lēzenām augstieņu nogāzēm vai gar dziļām upju ielejām. Pēc reljefa izcelsmes Latvijā visizplatītākie ir morēnu viļņotie līdzenumi. Visraksturīgākie tie ir zemieņu rajonos, taču nelielās platībās sastopami arī augstienēs.
Paugurainēm raksturīgs stipri saposmots reljefs, vairāk vai mazāk stāvas nogāzes, kur noris intensīvi nogāžu procesi. Tādējādi pauguru virsotnēs un nogāzēs tekošo ūdeņu darbības un augsnes apstrādāšanas rezultātā augsnes sega ir nonesta, erodēta. Augsnes saneši uzkrājas nogāžu piekājēs, kur tie veido terasēm līdzīgas noaru kāpes. Šo kāpju augstums ilgstoši kultivētās vietās Latvijā sasniedz 2 — 3 m. Saneši klāj arī starppauguru ieplakas, nereti apberot ieplakās izveidojušos kūdru. Starp pauguriem un ieplakām ir lielas atšķirības ne vien augsnes īpašībās, bet arī mitruma režīmā un mikroklimatiskajos apstākļos. Bez tam paugurainēm raksturīgs arī ļoti raibs dažādu augsnes cilmiežu izvietojums. Šo apstākļu dēļ paugurainēs visi dabas apstākļi, kā arī zemes izmantošanas veidi ir sadrumstaloti.
Salaspils koncentrācijas nometne
Salaspils nometne (de) bija vācu koncentrācijas nometne Latvijas teritorijā, netālu no Salaspils. Nometnes oficiālais nosaukums bija „Paplašināts policijas cietums un darba audzināšanas nometne” (de). Pēc dokumentiem nometne nebija pakļauta Vācijas koncentrācijas nometņu pārvaldei, kā piemēram, Mežaparka koncentrācijas nometne, bet gan Drošības policijas un SD komandierim Latvijā Rūdolfam Langem.
Salaspils koncentrācijas nometnes celtniecība sākās 1941. gada novembrī. Pēc celtniecības pabeigšanas tajā varēja ieslodzīt 2000 cilvēkus. Nometnē tika ieslodzīti galvenokārt politieslodzītie, pretošanās kustības dalībnieki, armijas dezertieri, darba kavētāji u.c. Pirmais nometnes komandants bija Zigfrīds Nikels, vēlāk — Kurts Krauze.
Lauris Dārziņš
Karjera
2014. gada 8. janvārī uzbrucējs noslēdza līgumu ar Rīgas "Dinamo". Dārziņš vēlreiz kļuva par vienu no komandas vadošajiem uzbrucējiem. 2014.—15. gada sezonā pildīja arī "Dinamo" kapteiņa funkcijas. Pēc trīs sezonu pārtraukuma, par "Dinamo" kapteini Dārziņš atkal kļuva 2018.—19. gada sezonā. Tā bija rezultatīvākā Dārziņa sezona KHL kopš 2011. gada, sezonu noslēdzot ar 44 rezultativitātes punktiem.
Latvijas izlase
Latvijas hokeja izlases sastāvā spēlējis desmit Pasaules čempionātos. Jau 2007. gadā, kas bija Dārziņa otrais čempionāts, viņš kļuva par vienu no komandas līderiem, sešās spēlēs gūstot trīs vārtus un izdarot divas rezultatīvas piespēles.
Sanderlenda
Sanderlenda, kurai pilsētas statuss tika pieškirts 1992. gadā, ir viena no Lielbritānijas visātrāk augošajām pilsētām ar straujāko ekonomisko attīstību. Līdzās tādām pilsētām, kā Ņūkāsla pie Tainas, Geitsheda, Dienvidtainsaida un Ziemeļtainsaida, Sanderlenda pieder Tainas un Vīras metropolītiskajai grāfistei.
6. augusts
Vārda dienas
Aisma, Askolds
Gaismas laušana
Gaismas laušanas likums
— gaismas ātrums attiecīgajā vidē,
Lēca
Lēca ir dzidrs caurspīdīgs ķermenis (visbiežāk stikla), kuru ierobežo divas liektas virsmas vai viena liekta un viena plakana virsma.
Lēcas optiskais centrs ir punkts, kas atrodas galvenās optiskās ass un lēcas vidējā šķēluma krustpunktā.
ISO 3166-1
ISO 3166-1 nav vienīgais valstu kodu standarts. Daudzas starptautiskās organizācijas lieto pašizstrādātas valstu kodu sistēmas, turklāt vairākas ir ļoti tuvas ISO 3166-1.
Rezervētie un lietotāju pievienotie kodu elementi
Par rezervētajiem sauc kodus, kuri lai arī nav iekļauti ISO 3166-1, tomēr tiek lietoti kādās ar ISO 3166 saistītās jomās. Tie tiek rezervēti kodēšanas sistēmas elastīgumam. Parasti rezervēti tiek arī atceltie kodi, kā arī kodi, kurus sev rezervē aizjūras teritorijas, starptautiskas organizācijas un nacionālas organizācijas.
Izmaiņas
Valstij vai teritorijai var tikt piešķirts jauns kods, ja mainās tās nosaukums vai robežas. Valstīm parasti piešķir jaunu burtu kodu, kad mainās tās nosaukums, bet numeriskais kods tiek asociēts ar robežu izmaiņām. ISO 3166-1 izmaiņas tiek izziņotas ISO 3166/MA biļetenos (Newsletter).
Bitu nobīde
Loģiskās nobīdes
Loģiskajās nobīdēs biti, kuri tiek pārbīdīti ārā, tiek izbrāķēti un to vietā tiek iebīdītas nulles (katras rindas beigās). Tādēļ loģiskās un aritmētiskās kreisās — nobīdes operācijas ir vienādas. Tomēr loģiskā labā — nobīde ievieto bitu ar vērtību 0, tā vietā, lai kopētu zīmju bitu. Tādēļ loģiskās nobīdes ir piemērotas bez zīmju binārajiem skaitļiem, kamēr aritmētiskās nobīdes ir piemērotas otrā papildinājuma binārajam skaitlim ar zīmi.
No Line on the Horizon
Dziesmu saraksts
2009. gada 15. janvārī U2.com oficiāli tika apstiprināts albuma dziesmu saraksts.
Kalcija karbonāts
Izmantošana
Pārtikas rūpniecībā kalcija karbonātu lieto arī kā balto krāsvielu (E170).
Čārlzs Bebidžs
Bebidžs miris Londonā 1871. gadā.
Vācijas sieviešu basketbola izlase
Vācijas sieviešu basketbola izlase ir nacionālā basketbola sieviešu komanda, kas pārstāv Vāciju starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Pašlaik Vācijas izlase FIBA Pasaules izlašu rangā ieņem 36. vietu. Vācijas izlases labākais panākums ir bronza 1997. gada Eiropas čempionātā.
Ināra Aperāne
Ināra Aperāne (dzimusi Ināra Ošiņa Latvijas PSR, PSRS) ir bijusī latviešu šķēpmetēja, pašlaik strādā par šķēpmešanas treneri RVS. Bijusi Eiropas junioru vicečempione, taču 1970. gadā viņa Eiropas junioru čempionātā ieguva bronzas medaļu. 1970. gada Latvijas čempione un bijusī Latvijas rekordiste (1971. gads Adlerā — 58,52 m).
Ināras Aperānes tēvs ir bijis slavens motošosejnieks Kārlis Ošiņš.
Batāte
Batāte jeb saldais kartupelis (Ipomoea batatas) ir tīteņu dzimtas augs. Batātes dabiskais izplatības areāls ir Amerikas tropi, bet to plaši audzē citās pasaules daļās, īpaši tropu un subtropu joslā. Cilvēki uzturā lieto batāšu saknes, precīzāk, bumbuļus. Izcepti batāšu bumbuļi garšo pēc kartupeļiem, bet tos nevajadzētu jaukt ar tiem, jo botāniski šie augi ir atšķirīgi. Dažkārt batātes tiek sajaukti arī ar topinambūriem.
Valsis
Valsis ir austriešu deja, kas radusies no lendlera. To dejo 3/4 taktsmērā. To sāka dejot 19. gadsimta sākumā deju zālēs. Pirms tam to dejoja tikai zemnieki. Valsis ir populārākā balles deja.
Ķērpjutu kārta
Pētījumi Latvijā
No 19. gadsimtā izdotās literatūras secināms, ka Latvijā bija atrastas 17 sugas. Kopš 1946. gada ķērpjutis pētīja ilggadīgā Dabas muzeja darbiniece L.Danka, kura periodā no 1950. līdz 1981. gadam publicējusi 11 rakstus. Saskaņā ar Latvijas ķērpjutu katalogu /Spuris, 1985/ vietējā faunā atklātas 43 sugas. Vispilnīgāk izpētīta Rīga un tai tuvās vietas. Rīgā atklātas 26 sugas, tikpat Rīgas līča piekrastes zonā no Ķemeriem līdz Saulkrastiem. Koknesē atrastas 16 sugas, Rūjienā - 14.
TAR-21
IMI Tavor T.A.R. 21 jeb TAR-21 ir Izraēlas 5,56 mm kalibra, vairāku uguns režīmu, karabīnes lieluma, bull pup konstrukcijas triecienšautene, ko konstruēja un ražo Israel Military Industries (tagad Israel Weapon Industries, IWI) Ramathašaronā. Izraēlas Aizsardzības armija (IAA) Tavor izvēlējās, lai nomainītu tās bruņojumā esošos M16, M4 un Galil šaujamieročus.
Nosaukums TAR-21 veidots no angļu valodas Tavor Assault Rifle — 21st Centur ("21. gadsimta Tavora triecienšautene"). Tavor ir Tabora kalns Lejas Galilejā, kas vairākkārt pieminēts Vecajā Derībā.
Bandinieka rudzi auga
Vārdi
To meitiņu, to es ņemšu,
45. autobusu maršruts (Rīga)
45. autobusu maršrutu apkalpoja 7. autobusu parks.
Leona
Leona var būt:
Utrehta
Vēsture
1579. gada 23. janvārī septiņas Nīderlandes ziemeļu provinces pilsētā parakstīja Utrehtas ūniju, nodibinot Nīderlandes valsti. Tā kā jaunā valsts bija protestantiska, 1580. gadā Utrehtas bīskapija tika likvidēta.
Aleksis Klero
Biogrāfija
Aleksis Klero dzimis Parīzē 21 bērnu ģimenē. Viņa tēvs bija matemātikas pasniedzējs un Berlīnes zinātņu akadēmijas loceklis. Jau 13 gadu vecumā Parīzes zinātņu akadēmijā aizstāvēja savu pirmo darbu, bet akadēmiķi tā arī nespēja noticēt, ka to sarakstījis zēns. 16 gados viņš prezentēja pētījumu par līknēm. Drīz pēc tam Klero pārcēlās uz Bāzeli, lai mācītos pie Johana Bernulli. Atgriezies Francijā 1731. gadā, 18 gadu vecumā, Klero kļuva par akadēmiķi.
Klimatijveidīgās
Klimatijveidīgās (Climatiiformes syn. Diplacanthiformes) ir izmirušu zivju kārta akantožu klasē. Dzīvoja no augšējā silūra līdz apakšējam karbonam. Klimatijveidīgās ir morfoloģiski primitīvākās akantožu formas; ādas kauli plecu joslas rajonā norāda to attālu radniecību ar bruņuzivīm.
Grafīts
Mākslīgā sintēze
Grafītu iegūst, uzsildot koksa un piķa maisījumu līdz 2800 °C. Var iegūt arī no gāzveida ogļūdeņražiem vakuumā pie temperatūras 1400—1500 °C. Pēcsildot iegūto pirooglekli līdz temperatūrai 2500-3000 °C spiedienā 50 MPa, iegūst produktu, ko dēvē par pirografītu.
Smecernieku dzimta
Apraksts
Daudzas šīs dzimtas sugas ir lauksaimniecības kaitēkļi. Dzimtā ir arī dažas sugas, kas tiek izmantotas kā "bioloģiski aģenti", kas noēd nezāles. Viens no spilgtākajiem piemēriem ir divu Cyrtobagous ģints sugu no Brazīlijas introducēšana Austrālijā 1983. gadā, lai cīnītos ar Salvinia molesta.
Jumurdas ezers
Ezera dibena struktūra ir mainīga, piekrastēs un sēkļos - smilšains, granšains, oļains, akmeņains, savukārt dziļumos un dažos līčos - dūņains. Ezera krasti ir zemi un lēzeni. Ezerā un tā krastā aug: niedres, meldri, kosas, pameldri, vilkvālītes, puplakši, kalmes, dzeltenās lēpes (maz), baltās ūdensrozes, glīvenes (peldošās, spožās, skaujošās), elodejas. Sastopamie ūdensdzīvnieki: līdaka, plaudis, zutis, karūsa, sapals, asaris, vēdzele, rauda, rudulis, ķīsis, nelielā skaitā sastopami arī vēži.
Pērkonītis (rotaļdziesma)
Rībināšana
3.-8. takts: Četras reizes atkārto 1. un 2. takts kustības.
Afanasijs Kuzmins
A. Kuzmins ir deviņu olimpisko spēļu dalībnieks, tādējādi viņš ir viens no visvairāk olimpiskajās spēlēs startējušiem sportistiem, tas ir dalīts rekords. Tāpat deviņās spēlēs piedalījies austriešu burātājs Hūberts Raudašls, savukārt kanādiešu jātnieks Īans Milars ir piedalījies desmit spēlēs.
Maikls Gūds
Otrais Gūda lidojums notika 2010. gada maijā misijā STS-132.
Ādaži
Nosaukums
Par vietvārda Ādaži izcelsmi pastāv divas versijas:
Štrunca minerālu klasifikācijas sistēma
Štrunca minerālu klasifikācijas sistēma tiek lietota arī Vikipēdijā, pēc nepieciešamības atsaucoties arī uz citām sistēmām.
Sovetska (Kaļiņingradas apgabals)
Vēsture
1807. gadā uz plosta Nemunas upē tika noslēgts Tilzītes miera līgums starp Napoleonu un Krievijas ķeizaru Aleksandru I. Drukas aizlieguma laikā 19. gadsimtā Tilzīte bija ievērojams lietuviešu grāmatu izdošanas centrs. Šeit tika izdots pirmais lietuviešu laikraksts Aušra, bet vēlāk — laikraksts Varpas. 1918. gada 30. novembrī Tilzītē tika parakstīts Tilzītes akts, kurā Mazās Lietuvas lietuvieši pieprasīja tās pievienošanu Lietuvas valstij.
Hanss Šlēgels
Hanss Šlēgels (de; dzimis ) ir ESA kosmonauts, Vācijas fiziķis.
Acetols
Īpašības
Oksiketoni, tāpat kā α-oksialdehīdi (sk. glikolaldehīds), reducē Fēlinga šķīdumu un ar fenilhidrazīnu veido ozazonus.
Informācija
Informācijas apstrāde
Informācijas apstrāde ir darbības, kurās informāciju sakārto, sagrupē, pārveido un veic ar to aprēķinus.
Tinējsmecernieku dzimta
Latvijā sastopamās sugas
Latvijā ir sastopamas 3 tinējsmecernieku sugas.
Aboras apmetne
Arheoloģiskie izrakumi
Arheoloģiskā izpēte veikta 1964.—1965. un 1970.—1971. gadā Ilzes Lozes vadībā. Atklāts 61 apbedījums un apbūves paliekas. Atrasts ap 1220 dzintara rotaslietu, raga un kaula skulptūriņas, skalu murdi, medību un darbarīki, sadzīves priekšmeti. Tas liecina par attīstītu amatniecību, lauksaimniecību, zvejniecību un medniecību.
Acetoīns
Atrašanās dabā
Acetoīns rodas dažos bakteriālās rūgšanas procesos (Bacillus tartricus). Acetoīnu satur vīni, jogurti, āboli un citi pārtikas produkti.
Ēvalds Valters
Biogrāfija
Miris 1994. gada 26. septembrī. Apglabāts Brāļu kapos Rīgā.
SKS 16. ekspedīcija
Uz zemi Pegija Vitsone un Jurijs Maļenčenko kopā ar korejiešu pirmo kosmonauti Ī Sojonu atgriezās kosmosa kuģī Sojuz TMA-11.
Elizabete Bousa-Laiona
Bērnības gadi
Viņas 14. dzimšanas dienā Lielbritānija pieteica karu Vācijai. Četri viņas brāļi Pirmā pasaules kara laikā dienēja armijā. Viņas brālis, Ferguss, Black Watch pulka virsnieks mira Losas kaujā 1915. gadā. Vēl viens brālis, Maikls, bija izziņots kā pazudis kaujā 1917. gada 28. aprīlī. Trīs nedēļas vēlāk ģimene atklāja, ka viņš bija ievainots un sagūstīts. Viņš palika kara gūstekņu nometnē līdz kara beigām.
Piektais elements
"Piektais elements" (en) ir 1997. gada Francijas fantastikas piedzīvojumu filma angļu valodā, kuras režisors ir Liks Besons. Galvenajās lomās filmējušies Brūss Viliss, Gērijs Oldmens, Milla Jovoviča. Filmas darbība pārsvarā notiek 23. gadsimtā. Tās pirmizrāde notika 1997. gada 7. maijā Kannu kinofestivālā.
Elizabete Bousa-Laiona
Karaliene-māte (1952–2002)
2002. gada 9. februārī nomira Elizabetes otrā meita princese Margarēta. Lai gan Elizabetes veselības stāvoklis bija slikts, un īpaši pasliktinājās kopš 2001. gada Ziemassvētkiem, viņa piedalījās meitas bērēs. Drīz pēc tam 2002. gada 30. martā Elizabete nomira savā Vindzoras rezidencē Royal Lodge, klātesot meitai karalienei Elizabetei II. 101 gadu un 238 dienu vecumā viņa bija pirmā Lielbritānijas karaliskās ģimenes locekle, kas nodzīvoja vairāk nekā 100 gadu, un viņa bija viena no visilgāk dzīvojošajām arī starp visām karaliskajām ģimenēm.
Latvijas Sociālistiskā Padomju Republika
Karadarbība
Igaunijas brīvības cīņu laikā uz Tartu nosūtītais 6. strēlnieku pulks nespēja pretoties Igaunijas armijas uzbrukumam un 14. janvārī atkāpās no pilsētas, 19. janvārī igauņi ieņēma Narvu. Pēc zaudētās Paju kaujas 1. Padomju Latvijas divīzijas papildspēki 1. februārī atkāpās no Valkas un igauņu rokās nonāca Valkas-Pečoru dzelzceļa līnija, pārraujot svarīgu satiksmes līniju ar Padomju Krieviju. Problēmas Igaunijas frontē palēnināja uzbrukuma Kurzemes frontē. Uzbrukumu Kurzemē turpināja ar mazākiem spēkiem, tam apsīkstot gar Ventas līniju no Skrundas līdz Mažeiķiem, lai arī dažās vietās upi izdevās šķērsot.
Padomju Latvijas valdība
Par LSPR Jūrlietu pārvaldes priekšnieku 1919. gada aprīlī iecēla Baltijas kara flotes revolucionārās kara padomes locekli Kārli Ziediņu. Jānis Bērziņš (Ziemelis) bija Izglītības komisārs, bet Augusts Sukuts bija valsts kontroles komisārs. Visi valdības locekļi ietilpa arī LCIK prezidijā un LSD (vēlāk — Latvijas Komunistiskās partijas) centrālkomitejā. Rezultātā politiskā vara Padomju Latvijā tika koncentrēta šaura cilvēku loka rokās. Astoņus ar ekonomiku saistītos komisariātus apvienoja Tautas saimniecības padomē, bet kara, iekšlietu un tieslietu komisariātus apvienoja Revolucionārās cīņas padomē.
Valdības darbība
Latviešu vairākumam ļoti svarīgā agrārā jautājuma risināšanai Stučkas valdība piedāvāja muižnieku zemes konfiskāciju un muižnieku kā šķiras iznīcināšanu, tomēr tā konfiscēto muižu zemi nenodeva zemniekiem. Nav skaidrs, vai nacionalizētās zemes bija paredzēts sadalīt zemnieku sīksaimniecībās, vai veidot komūnas. Par 111 hektāriem lielākos zemes īpašumos ierīkoja padomju saimniecības. Pārējās saimniecības tikai uz vienu gadu izīrēja to bijušajiem īpašniekiem vai īrniekiem. Šis agrārais jautājums sākotnēji radīja apmierinātību, bet pēc tam vilšanos.
Roberts Kļaviņš
Roberts Kļaviņš (1885—1941) bija latviešu strēlnieku virsnieks, Latvijas brīvības cīņu dalībnieks, Vidzemes divīzijas komandieris (1931—1934), ģenerālis (1931). Sākoties padomju okupācijai — Tautas Saeimas deputāts, Latvijas Tautas armijas komandieris. Nogalināts Komunarkas masu kapos Maskavas tuvumā.
Dzīves gājums
Dzimis 1885. gada 10. novembrī Cēsu apriņķa Grašu pagastā zemnieka Jura Kļaviņa ģimenē. Mācījās Cēsu pilsētas skolā un Gorku lauksaimniecības skolā.
1941. gada jūnijā viņu nosūtīja it kā uz kursiem Maskavā, kur 22. jūnijā apcietināja. 1941. gada 29. jūlijā PSRS Augstākās tiesas Kara kolēģija (ВКВС СССР) viņam piesprieda nāves sodu, ko izpildīja 1941. gada 16. oktobrī Komunarkas masu kapos Maskavas tuvumā. 1957. gadā reabilitēts.
Apustulis
Apustulis (el (apostolos) — 'ziņnesis') ir ikviens no divpadsmit Jēzus Kristus izvēlētajiem mācekļiem; termins dažkārt tiek attiecināts arī uz citiem, īpaši uz svēto Pāvilu, kas pievērsās kristietībai dažus gadus pēc Jēzus Kristus nāves. Lūkas evaņģēlijā 6:13 ir teikts, ka Jēzus Kristus izvēlējās divpadsmit cilvēkus no saviem mācekļiem, "kurus Viņš nosauca par apustuļiem". Jēzus Kristus izvēlētie apustuļi bija Pēteris, Jēkabs, Jānis (abi Cebedeja dēli), Andrejs, Filips, Bartolomejs, Matejs, Toms, Jēkabs (Alfeja dēls), Tadejs, Sīmanis Kānaānietis un Jūda Iskariots. Pēc Jūdas Iskariota pašnāvības pakaroties viņa vietu ieņēma Matijs.
Suņlāču dzimta
Suņlāči dzīvoja miocēnā pirms 22 miljoniem gadu. To senākās fosilijas ir atrastas Eiropā, Āzijā un Ziemeļamerikā. Jaunākās fosilijas no vēlā pliocēna, apmēram 2 miljonus gadu vecas, ir atrastas Eirāzijā un Āfrikā. suņlāču fosilijas ir atrastas arī Centrālamerikā.
Milla Jovoviča
Milla Jovoviča (en; dzimusi Milica Jovoviča (sr, ru, uk) Kijivā, Ukrainas PSR, PSRS) ir ASV aktrise, modele, mūziķe un dizainere. Lai gan dzimusi Ukrainā, viņas tēvs Bogdans Jovovičs ir serbu ārsts, bet māte Gaļina Loginova krievu aktrise. 1980. gadā ģimene izceļoja uz Londonu, pēc tam uz ASV.
Dialekts
Par dialektu dēvē arī kādas atsevišķas sociālas grupas lietotu valodas paveidu, kas atšķiras ar savdabīgu leksiku un frazeoloģiju.
Karagājieni uz Jervu un Viruzemi (1219)
1219. gada karagājieni uz Jervu un Viruzemi notika 1219. gada rudenī Cēsu Zobenbrāļu ordeņa mestra Rūdolfa vadībā. Tajā bez krustnešiem piedalījās arī viņu sabiedrotie līvu, letu un sakaliešu karavīri. Karagājiena mērķis bija izpostīt Jervas zemi atriebībai par jerviešu palīdzību rēveliešiem kaujā pie Lindanises. Karagājiens šķērsoja nesen kristīto Sakalas zemi, kuras vecākie kļuva par ceļvežiem. Krustneši postīja Jervas zemi līdz tās vecākie apsolīja pieņemt Romas katoļu ticību un apsolīja palīdzību jaunā karagājienā pret Viruzemi.
Pizas tornis
Tornis ir 55,86 m augsts tā īsākajā pusē un 56,70 m augsts tā augstākajā pusē. Torņa masa sasniedz 14 500 tonnas, tornī ir 244 vai 246 pakāpieni (no septītā stāva dzegas līdz zvanu telpas stāva grīdai ved 4 pakāpieni ziemeļu pusē un 6 — dienvidu pusē). Pamatu diametrs sasniedz 19,6 metrus.
Maiks Taisons
Maikls Džeralds "Maiks" Taisons (en; dzimis Bruklinā, Ņujorkā, ASV) ir bijušais amerikāņu bokseris. Viņš bija neapstrīdams čempions smagajā svarā, viņam pieder rekords kā jaunākajam bokserim, kas ir bijis smagsvaru čempions WBC, WBA un IBF versijās. WBC titulu viņš ieguva 20 gadu, 4 mēnešu un 22 dienu vecumā. Karjeras laikā viņš kļuva slavens, pateicoties savam niknajam un iebiedējošajam boksēšanās stilam, kā arī pateicoties savai strīdīgajai uzvedībai cīņas ringā un ārpus tā.
Johans I fon Lūne
Dzīvesgājums
Johans I fon Lūne dzimis Līneburgas apvidū Ziemeļvācijā. Bijis prezbiteris un domkapitula loceklis Rīgas arhibīskapa Alberta Zauerbēra valdīšanas laikā. 1273. gadā domkapituls viņu izvēlēja par Rīgas arhibīskapu, tomēr Vācu ordenis un pāvesta kūrija izteica šaubas par viņa kompetenci. Tomēr Romas pāvests viņu apstiprināja amatā. Pēc diviem gadiem viņš atjaunoja Livonijas tirgotāju privilēģijas. 1279. gadā Johans Rīgas franciskāņu klosterī veda sarunas ar zemgaļu ķēniņa Nameiša pārstāvjiem, kas tajā laikā karoja ar Livonijas ordeni. Miris 1284. gadā Livonijā.
Maiks Taisons
Privātā dzīve
Viņa pirmā sieva bija aktrise Robina Givensa, viņu laulība ilga nedaudz ilgāk par gadu. Viņu abu attiecības bija ļoti vētrainas. Sabiedrībā Maiks Robinai bija kā maziņš sunītis, taču viņu personīgā dzīve esot bijusi ļoti vardarbīga, pēc Givensas vārdiem. septembrī Maiks un Robina sniedzas interviju, kurā Robina raksturoja Maiku kā personu ar bipolāri afektīviem traucējumiem, kā raksturoja viņu laulība kā murgu. Pēc mēneša Givensa paziņoja, ka ir iesniegusi šķiršanos. , Valentīna dienā Maika un Robinas laulības tika šķirta. Šķiršoties Givensa saņēma pusi no Taisona mantas kā kompensāciju par neciešamo laulības dzīvi. Kā arī jāpiebilst, ka kopdzīves laikā Givensa to vien darīja, kā sūknēja no vientiesīgā vīra nauda. Jāpiebilst, ka Robinas un Maika laulībā priekšgājēji netika radīti.
Ugunskrusts (zīme)
Pasaule
Trojā ugunskrusts gan guļus, gan stāvus bija sastopams uz māla izstrādājumiem: podiem, vārpstu skriemeļiem, sarkofāgiem, arī uz saktām, naudas gabaliem.
Itālijā bronzas laikmetā ugunskrusts bieži sastopams — daudziem ar ugunskrustu izgreznotiem priekšmetiem piešķirta amuleta nozīme. Par to, ka ugunskrustam piešķirta ļaunuma novērsēja nozīme, liecina ar to klātās urnu durvis.
Ķīnā ugunskrusts parādījās reizē ar budismu l. gs.m.ē. un to sākumā sastapa Budas tēlam uz krūtīm. Ķeizarienes Vu (684—704) izsludinātā pavēlē vārds “saule” tiek apzīmēts ar gulošu ugunskrustu gredzenā. Vēlāk, lai pastiprinātu šīs zīmes svētumu, ķeizars Tai Tsung (763—779) aizliedza lietot ugunskrusta rakstu zīda ražojumos. Ķīniešu valodā ugunskrustu sauc “van”, kas apzīmē bezgalību, tātad arī ilgu mūžu, svētību, laimi.
Japānā budisms un līdz ar to ugunskrusts parādījās 6.gs.m.ē. uz Budas tēla un pēc tam uz porcelāna izstrādājumiem.
BK Ventspils
BK "Ventspils" ir Latvijas basketbola klubs no Ventspils, kas spēlē Latvijas Basketbola līgā kopš dibināšanas 1994. gadā. Pastāvēšanas vēsturē BK "Ventspils" ir 10 reizes uzvarējis LBL čempionātā. Mājas spēles komanda aizvada Ventspils Olimpiskā centra arēnā.
Nikolajeva (nozīmju atdalīšana)
Nikolajeva var būt:
Silvestrs Stodevešers
Silvestrs Stodevešers (vācu: Silvester Stodewescher, latīņu: Siluester, Sylvester) bija Rīgas arhibīskaps 09.10.1448.—12.07.1479. Viņa valdīšanas laikā savstarpējo karu dēļ Livonijas ordeņa mestrs Johans fon Mengede viņu apcietināja un izlaupīja zemes Vidzemē, Pleskavas karaspēks 1461.—1464. gadā okupēja arhibīskapam piederošās Atzeles austrumu daļu (tagadējo Pitalovas rajonu). Tās iedzīvotājus vai nu deportēja, vai pārkristīja pareizticībā.
1938. gada Eiropas čempionāts basketbolā sievietēm
1938. gada Eiropas čempionāts basketbolā sievietēm (EuroBasket Women 1938) bija 1. kontinenta čempionāts, kas norisinājās Itālijas galvaspilsētā Romā 1938. gadā. Čempionātu organizēja FIBA Europe. Čempionātā uzvarēja Itālijas izlase, 2. vietā palika Lietuvas izlase, Polijas izlase palika 3. vietā.
Flerovijs
Flerovijs ir mākslīgs ķīmiskais elements ar simbolu Fl un atomskaitli ir 114. Tas ir ļoti radioaktīvs 14. grupas transurāna elements. Flerovijs tika prognozēts ķīmiskais elements sākotnēji ar nosaukumu ekasvins, 1979. gadā tika ieteikts nosaukums ununkvadijs, bet 2011. gadā tika oficiāli nosaukts par fleroviju.
Jehovas liecinieki
Pēc pašu Jehovas liecinieku datiem 2019. gadā pasaulē bija reģistrēti 8 683 117 Jehovas liecinieki. Virknē valstu — lielāko tiesu autoritārās vai totalitārās, — piemēram, Ķīnā, Saūda Arābijā, Irānā, Irākā u.c. — Jehovas liecinieku darbība ir aizliegta.
Grāmatas par Jehovas lieciniekiem Latvijā
2008. gadā LU Filozofijas un socioloģijas institūtā, sadarbībā ar LU Vēstures un filozofijas fakultāti, iznākusi reliģiju pētnieka Nikandra Gilla grāmata "Jehovas liecinieki". Monogrāfija ir sagatavota Valsts pētījumu programmas Letonika: pētījumi par vēsturi, valodu un kultūru ietvaros.
Staipekņi
Staipekņu kārta
Staipekņu kārtas (Lycopodiales) sistematizācija pēdējos gados ir pārkārtota un pārgrupēta. Šobrīd zinātnieki cenšas staipekņus sagrupēt detalizētāk un ne tik vispārīgi kā tas bija senāk, izmantojot morfoloģiskos un ģenētiskos pētījumus. Līdz ar to apdziras, kas kādreiz piederēja staipekņu dzimtai, ir izdalītas atsevišķā apdziru dzimtā (Huperziaceae).
Krusttēvs (filma)
Sižets
Filma "Krusttēvs" ir kriminālā sāga, kas stāsta par Ņujorkas sicīliešu mafijas Korleone ģimeni, laika posmā no 1945. — 1955. gadam. Filmas darbība sākas 1945. gada vasarā, svinīgajā pieņemšanas laikā Vito Korleone (Marlons Brando) mājā par godu viņa meitas Konijas (Talija Šaira) un Karlo Rici (Džianni Russo) kāzām. Dons Vito — Korleone mafijas klana galva, visiem zināmais kā "Krusttēvs", — un ģimenes jurists Toms Hāgens (Roberts Djuvals) pieņem apsveikumus un uzklausa draugu un partneru lūgumus, kurus tie izsaka, zinot, ka "neviens sicīlietis nevar atteikt savas meitas kāzu dienā". Tajā pašā laikā iemīļotais dona jaunākais dēls Maikls (Als Pačīno), kurs tikko atgriezies no Otrā pasaules kara, stāsta savai draudzenei Kejai Ādamsai (Daiena Kītone) jautrus stāstus par tēva noziedzīgajiem darbiem, apgalvojot viņai, ka nelīdzinās savai ģimenei.
Pēc neizdevušās slepkavības slimnīcā, Soloco pieprasa tikšanos ar Korleone ģimenes pārstāvjiem, kur kapteinis Makklaski ir viņa miesassargs. Pretī nākt uzņemas Maikls. Iesākumā viņa paziņojums ļoti uzjautrina Soniju un pārējos vecākos ģimenes locekļus, tomēr Maikls viņus pārliecina par savu nopietno nostāju un apgalvo, ka Soloco un Makklaski slepkavība ir ģimenes interesēs: "Nekā personīga. Tikai bizness". Tikšanās laikā ar Soloco, Maikls iziet uz tualeti, kur paņem noslēpto revolveri un atgriežoties nogalina viņu un Makklaski. Drošības labad viņš aizbrauc uz Sicīliju, tajā pat laikā Korleone ģimene gatavojas karam pret apvienotajām "piecām ģimenēm". Sicīlijā Maikls dzīvo dona Tomazino, sena Korleone drauga, aizsardzībā. Tur viņš iemīlas vietējā meitenē Apolonijā Viteli (Simoneta Stefaneli), kura iet bojā mēģinot iedarbināt automašīnu, kurā bija uzstādīta sprāgstviela, kas bija paredzēta Maiklam.
Atriebības vietā par dēla slepkavību dons Korleone organizē tikšanos ar "piecu ģimeņu" galvenajiem, lai izbeigtu šo karu. Viņš saka, ka kara turpināšanās ne tikai pie posta un dzīvības draudiem, bet arī tas ir vienīgais veids kā Maiklam droši atgriezties mājās. Dēļ tā pārkāpjot pāri saviem principiem, dons piekrīt atbalstīt Tatalji heroīna importa darījumu, ar norunu, ka tirdzniecība būs regulējama un netiks tirgota bērniem.
Maikls atgriežas no Sicīlijas. 1951. gadā, vairāk nekā gadu pēc atgriešanās, viņš satiek savu iepriekšējo draudzeni Keju un piedāvā viņai precēties. Uz to brīdi, kad pēc Sonija nāves dons praktiski sāk pamest darījumus, bet vidējais brālis Fredo (Džons Kazale) nav spējīgs vadīt, Maikls faktiski skaitās visa noziedzīgā sindikāta vadonis. Viņš apsola Kejai padarīt savu biznesu piecu gadu laikā par pilnīgi likumīgu.
Atšķirības no romāna
Romāns un filma vēl atšķiras ar Maikla miesassarga Sicīlijā, Fabricio un Karlo likteņi. Ekranizējuma abi izdzīvo, bet grāmatā Karlo iet bojā automobiļa sprādzienā kopā ar Apoloniju, bet Fabricio nogalina kopā ar pārējiem "kristīšanas laikā". Fabricio slepkavība tika izgriezta no filmas, bet dažas skatu fotogrāfijas vēl ir.
Žitomiras apgabals
Žitomiras apgabals (uk) ir viens no Ukrainas apgabaliem tās ziemeļrietumos. Robežojas ar Kijivas apgabalu austrumos, Vinnicas apgabalu dienvidos, Hmeļnickas apgabalu dienvidrietumos un rietumos, Rivnes apgabalu ziemeļrietumos un rietumos, kā arī Baltkrievijas Gomeļas apgabalu.
Vēsture
Tagadējā Žitomiras apgabala teritorija atrodas Volīnijas un Poļesjes vēsturiskajos novados. Līdz 1240. gadam bija Kijivas Krievzemes sastāvā, pēc tam tā nokļuva Zelta Ordas pakļautībā. 1320. gadā to ieguva Lietuvas dižkunigaitija, no 1569. gada Polijas-Lietuvas kopvalsts Kijivas vaivadijas sastāvā. Pēc Pirmās Polijas dalīšanas 1772. gadā apgabala teritorija nokļuva Krievijas Impērijas Volīnijas guberņas sastāvā.
Dīzeļvilcienu maršruts Tallina—Narva
Tallina—Narva (et) ir starppilsētu pasažieru dīzeļvilcienu maršruts Igaunijā, kas apkalpo Harju apriņki, Rietumviru apriņķi un Austrumviru apriņķi. Maršruta kopgarums — 209,6 km.
Tālava
Nosaukums
Pēc cita uzskata šī vārda sākotnējā nozīme bijusi "tāla vieta", norādot uz Tālavas zemes ģeogrāfisko lielumu, kas pletusies pat līdz mūsdienu Ostrovai tagadējās Krievijas teritorijā.
Juris Radzevičs
Biogrāfija
Augstāko izglītību ieguvis Latvijas Universitātes Juridiskajā fakultātē (1987—1992) un Latvijas Policijas akadēmijā, kur 2002. gadā ieguvis maģistra grādu tiesību zinātnēs.
Astronoms
Profesionāli astronomi parasti ir apvienojušies astronomijas organizācijās. Visas pasaules astronomijas organizācijas apvienība ir Starptautiskā Astronomijas savienība.
Mūsdienās tiek pieņemts, ka astronoma profesija kā tāda izveidojās ap 1610. gadu, kad tika izgudrots pirmais teleskops.
Kazaņa
Daba
Pilsētas teritorijā atrodas Tatarstānas lielākais ezers — Kabanu ezeru sistēma.
Livermorijs
Livermorijs ir ķīmiskais elements ar simbolu Lv un atomskaitli 116. Stabilākā livermorija izotopa 293Lv pussabrukšanas periods ir apmēram 61 milisekunde.
Sērijveida slepkava
Slepkavības bieži tiek izdarītas seksuālo motīvu dēļ, tomēr motīvi var būt dažādi. FIB par seriālveida slepkavu motīviem uzskata arī "dusmas, azartu, finasiālu ieguvumu un uzmanības pievēršanu". Tāpat slepkavībām bieži mēdz piemist kādas vienotas raksturiezīmes: tās var būt izdarītas vienādā stilā vai arī slepkavas izvēlētajiem upuriem ir kas kopīgs, piemēram, nodarbošanās, rase, izskats, dzimums vai vecuma grupa.
Adrians Sutils
F1 rezultāti
* Pašreizējā sezona.
Dzīvnieku tiesības
Pazīstamākās pieejas
Diskusijās par to dzīvnieku tiesībām pazīstamākās ir divas pieejas: utilitārisma pieeja un tiesību (utilitāristi gan tiesību jēdzienu neatzīst par nepieciešamu un tāpēc, piemēram, Gerijs Frensione norāda, ka utilitārisma pieeja nemaz nav dēvējama par dzīvnieku tiesību pieeju. ) Utilitārisma pieeju pārstāv Pīters Singers (Peter Singer) Prinstonas Universitātes bioētikas profesors un tiesību pieeju - Toms Rīgens (Tom Regan) Ziemeļkarolīnas Štata universitātes emeritētais filosofijas profesors un arī abolicionisma pieejas izstrādātājs Gerijs Frensione, kurš ir Ratgersa Universitātes jurisprudences un filosofijas profesors.
Tiesību pieeja: Toms Rīgens
Rīgena deontoloģiskās pieejas pamatā nav rīcības seku izsvēršana. Viņš uzskata, ka vairums dzīvnieku, ko cilvēki izmanto, ir "dzīves subjekti" ("subjects-of-a-life") jeb "dzīves pārdzīvojuma subjekti", kam šī iemesla dēļ ir morālas tiesības, kuras nedrīkstam ignorēt. Par dzīves subjektiem viņš uzskata visas būtnes, kas pieredz pasauli un var gan ciest, gan baudīt.
Turpmākai lasīšanai
Latviski
Krieviski
Martins Vajneks
Martins Vajneks (, dzimis Leobenē) ir austriešu aktieris, kurš vislabāk pazīstams kā viens no seriāla Komisārs Reksis varoņiem. Viņš nodarbojas arī ar vīna ražošanu.
Tora Braita
Tora Džeina Braita (en; dzimis Kūmā) ir profesionāla Austrālijas snovbordiste, 2010. gada Vankūveras Olimpisko spēļu čempione snovborda akrobātikā. Tāpat ir izcīnījusi divas uzvaras X spēlēs.
Ina Druviete
Biogrāfija
Dzimusi Rīgā valodnieces Ainas Blinkenas ģimenē. 1981. gadā ar izcilību beidza Latvijas Universitātes Filoloģijas fakultāti. 1985. gadā ieguva filoloģijas zinātņu kandidāta grādu par disertāciju "Kārļa Mīlenbaha zinātniskās darbības nozīme latviešu literārās valodas normu attīstībā"; 1992. gada 25. septembrī nostrifikācijas kārtībā ieguva filoloģijas doktora (Dr. philol.) zinātnisko grādu. Kopš 1992. gada ir LU Latviešu valodas institūta vadošā pētniece. 1996. gadā ieguva habilitētā filoloģijas doktora (Dr. habil. philol.) zinātnisko grādu par habilitācijas darbu "Latviešu valodas sociolingvistiskā situācija (izpētes metodes un raksturojums: statistika, psiholoģija, politika)". Kopš 1997. gada ir Latvijas Universitātes Humanitāro zinātņu fakultātes profesore.
Žaks Kartjē
Otrais jūras ceļojums (1535–1536)
Ziema bija liels pārbaudījums visai apkalpe. Kopš vikingiem neviens eiropietis nebija ziemojis Ziemeļamerikā tik tālu uz ziemeļiem. Cingas rezultātā nomira 25 Kartjē vīri. Arī vietējo iedzīvotāju labvēlība kritās. Maijā, tiklīdz ledus upē bija izkusis, Kartjē uzreiz devās atpakaļ uz Franciju. Pirms došanās ceļā Žaka Kartjē vīri sagūstīja dažus irokēzu virsaišus. Atgriežoties Francijā, viņš ziņoja, ka iekšzemē esot bagātības, un pieļāva, ka Setlorensas upe, kas sniedzas vismaz 800 ljē (3500 km) iekšzemē, ir ceļš uz Āziju.
Ēdoles pils
Apraksts
Pils viduslaiku daļa ir 31,5 x 34,5 metrus liela, ieeja pilī vedusi no austrumiem. Senākā viduslaiku pils daļa ir ziemeļu korpuss, zem kura izbūvēti arī plaši pagrabi. Vēlāk uzbūvēts rietumu un dienvidu korpuss. 16. gadsimtā uzbūvēts apaļais tornis. Visas šīs būves ietver iekšpagalmu. 18.-19. gadsimta pārbūvju rezultātā izveidojies arī saimniecības pagalms ar mazu tornīti.
Patriks Keins
Spēlētāja karjera
Kopā ar ASV izlasi izcīnīja subraba medaļu 2010. gada ziemas olimpiskajās spēlēs.
Eilers
Eilers (siev.dz. Eilere) ir uzvārds, tas var būt:
Ērgļu pagasts
Ērgļu pagasts ir viena no Madonas novada administratīvajām teritorijām Ogres upes abos krastos. Robežojas ar sava novada Jumurdas, Sausnējas, Vestienas pagastiem, Ogres novada Mazozolu pagastu un Cēsu novada Kaives pagastu. Pagasta platība ir 13138,5 ha, no tiem 50,9% aizņem meži.
Ievērojamas personības
No Ērgļiem ir cēlušies daudzi Latvijas kultūrā ievērojami cilvēki - rakstnieks un latviešu literatūras klasiķis Rūdolfs Blaumanis, komponisti - brāļi Jurjāni, aktieris Pēteris Liepiņš.
Diacetils
Diacetils (2,3-butāndions, dimetilglioksāls, dimetildiketons, CH3COCOCH3) ir vienkāršākais α-diketons jeb vicinālais diketons (tā molekulā abas karbonilgrupas atrodas blakus). Diacetils ir zaļgandzeltens šķidrums. Dzeltena vai dzeltenzaļa krāsa ir visu α-diketonu īpašība (arī glioksāls satur divas blakus novietotas karbonilgrupas un ir krāsains savienojums). Šādas atomu grupas, kā α-diketona grupējums, sauc par hromoforām grupām. Savienojumi, kur karbonilgrupas ir lielākā attālumā viena no otras (β- vai γ-diketoni) pārsvarā ir bezkrāsaini.
Īpašības
Dod visas ketoniem raksturīgās reakcijas. Tāpat kā citi līdzīgi savienojumi, iedarbojas ar amonjaku, veidojot imidazola atvasinājumus.
Tenesīns
Tenesīns ir mākslīgs ķīmiskais elements ar simbolu Ts un atomskaitli 117. Šis elements ir halogēnu analogs un teorētiski tam būtu jābūt pusmetālam. Stabilākā izotopa — tenesīna-294 — pussabrukšanas periods ir apmēram 78 milisekundes.
Lāzerprinteris
Pārskats
Lēnākie lāzerprinteri drukā ap 4 lappusēm minūtē (ppm - ) un ir relatīvi lēti. Printera ātrums var krasi atšķirties, lai gan parasti tas ir atkarīgs no daudziem faktoriem, ieskaitot apstrādātā darba grafisko intensitāti. Ātrākie modeļi spēj izdrukāt vairāk nekā 200 melnbalto A4 lapu minūtē (12 000 lapu stundā). Ātrākais krāsainais lāzerprinteris spēj drukāt vairāk nekā 100 lapu minūtē (6000 lapu stundā). Ļoti augstas kvalitātes printeri tiek izmantoti personalizētu dokumentu masveida izveidei, piemēram, kredītkartes vai uzņēmumu rēķini, un pat spēj konkurēt ar fotolitogrāfiju. Šīs tehnoloģijas izmaksas ir atkarīgas no papīra izmaksām, tonera, ruļļa, kā arī citu detaļu nomainīšanas vai, piemēram, attēla fiksētāja un lapu pārneses montāžas.
Klasiskā mūzika
Pārskats
Termins “klasiskā mūzika” parādījās tikai 19. gadsimta sākumā, cenšoties skaidri kanonizēt laikposmu no Johanna Sebastiana Baha līdz Ludvigam van Bēthovena kā zelta laikmetu. Agrākā atsauce uz "klasisko mūziku", kas ierakstīta Oksfordas angļu vārdnīcā, tika veikta ap 1829. gadu.
Jelgavas vēsture
Krievijas Impērijā (1795—1915)
1816. gadā Jelgavā nodibināja Kurzemes literatūras un mākslas biedrību. 1868. gadā atklāja Rīgas—Jelgavas dzelzceļa līniju, 1870. gadā uzbūvēja Jelgavas stacijas ēku, kas ir saglabājusies līdz mūsdienām. Jelgavā darbojās Krāmera mašīnu ražotne, Dumpfa vilnas vērptuve, Gauderera un Golca ādas ražotnes, Grēbnera vaskadrānu un cepuru ražotne, Dēringa un Vestermaņa linu vērptuve, Lankovska un Likopa konditorejas ražotne, Dragheima mēbeļu ražotne. 1895. gadā Jelgavā notika IV Vispārējie latviešu Dziesmu svētki.
Frūde Andrēsens
Piedalījies trijās Olimpiskajā spēlēs (1998, 2002, 2006). 1998. gadā Nagano izcīnīja sudraba medaļu 10 km sprintā, 2002. gadā Soltleiksitijā kļuva par Olimpisko čempionu kopā ar Norvēģijas komandu 4×7,5 km stafetē un 2006. gadā Turīnā izcīnīja bronzas medaļu 10 km sprintā.
Aizkarpatu apgabals
Vēsture
Kopš 1000. gada Karpatu pakāje (hu) bija Ungārijas Karalistes pakļautībā. Pēc ungāru sakāves Mohāčas kaujā 1571. gadā rusīnu apdzīvotās teritorijas austrumu daļa kļuva par Transilvānijas hercogistes daļu. Pēc turku sakāves 1683. gada Vīnes kaujā visu Karpatu provinci pakļāva Habsburgu impērija. Pēc ungāru sacelšanās 1867. gadā tā kļuva par Austroungārijas dubultmonarhijas daļu un ietilpa Beregas, Ungas, Ugošas un Maramurešas komitātos. Pēc Austroungārijas sabrukuma to 1918. gada 1. novembrī to pasludināja par Rietumukrainas Tautas Republikas daļu, drīz to okupēja Rumānijas armija, 1919. gada martā Ungārijas Padomju republikas armija, bet pēc Trianonas līguma nosacījumiem rusīnu un ungāru apdzīvotā zeme ietilpa Čehoslovākijā kā Piekarpatu Rutēnija (cs).
Vašingtonas "Wizards"
2019. gada vasarā no Sanantonio "Spurs" uz "Wizards" tika aizmainīts latviešu basketbolists Dāvis Bertāns, savukārt decembrī debiju NBA Vašingtonas "Wizards" sastāvā piedzīvoja Anžejs Pasečņiks, kļūdams par septīto Latvijas basketbolistu NBA. Viņi abi kļuva par pirmajiem diviem latviešiem, kas vienlaikus spēlējuši vienas komandas sastāvā. 2022. gadā "Wizards" sastāvā nonāca cits latviešu basketbolists Kristaps Porziņģis, kļūdams par vienu no komandas līderiem (maiņas darījumā D. Bertāns devās uz Dalasas "Mavericks").
MP3
Mp3 ir specifisks audio kompresijas formāts, kurš nodrošina impulskoda modulācijas šifrēšanu, lai ar tās palīdzību filtrētu skaņas, kuras cilvēks nedzird vai kuras pārklājas ar citām skaņām. Līdzīgi principi ir lietoti JPEG formātā, kurš nodrošina minimālu attēla kvalitātes zudumu, taču attaisno mērķi — samazināt faila izmērus.
Internetā
Pirmajā pusgadā 1995. gadā pēc vēlajiem deviņdesmitajiem mp3 faili sāka parādīties Internetā. Mp3 popularitāti noteica tas, ka kompānijas izlaida programmnodrošinājumu, tādu, kā piemēram, Nullsoft Winamp (izlaists 1997), mpg123 un Napster (izlaists 1999). Šīs programmas nodrošināja vieglu un ātru faila iegūšanu un atskaņošanu, veidošanu un kolekcionēšanu. Tas izraisīja asas diskusijas par autortiesībām jo pateicoties kompresijai faili kļuva izmēros mazi, viegli un ātri ielādējami kas agrāk nebūtu bijis tik viegli izdarāms failu izmēru dēļ. Dažas lielās izdevējkompānijas sāka tiesas procesu pret Napster ar kura palīdzību lietotāji apmainījās mp3 failiem. Napster bija centralizēts failu apmaiņas serveris, kuru slēdza. Kompānijas it kā apmierināja savas pretenzijas, taču tas bija iemesls tam, ka mūsdienās šie serveri kļuva decentralizēti, piemēram DC++ utt. Pašlaik ir izveidoti daudzi resursi internetā, kuros ir iespējams legāli par samaksu lejupielādēt mūzikas failus, taču tas nenes lielus rezultātus, jo retais maksās par to, ko var dabūt par velti. Notiek diskusijas arī par to, vai vispār neatcelt autortiesības, piemēram, uz mūziku, kuras tāpat neviens neievēro, pamatojot to ar māksliniekiem iegūt savu atlīdzību ar koncertu un reklāmu palīdzību.
Klasicisms (mūzika)
Vēsture
Par klasicismu mūzikā sauc laika posmu starp baroka un romantisma periodu. Tas uzplauka pēc Lielās franču revolūcijas. Šajā laikā tika uzsvērti ideāli — brīvība, brālība, vienlīdzība. Klasicisma laikā parādījās pirmās lielās koncertzāles. Klasicisma laikā komponisti rakstīja tādu mūziku, lai to uztvertu plaša sabiedrība — ne tikai bagātie ļaudis. Klasicisma stila mūzikā bija izstrādāti stabili žanri — sonāte, simfonija, kvartets.
Maggi
1908. gadā uzņēmums ieviesa revolucionāro Maggi buljona kubu, kas kļuva populārs visā pasaulē. 1954. gadā uzņēmumu pāņēma "Nestlé", kā paspārnē Maggi darbojas arī šobrīd.
Pietālava
Andersons uzskata, ka 1782. gadā pirmo reizi rakstos pieminētās Pitalovas (Пыталово) nosaukums ir pārkrievots „Pietālavas” vārds. Arheoloģiskie izrakumumi liecina, ka tālaviešu dzīves areāls sniedzies tālāk par Izborskas cietoksni. 1938. gadā Jaunlatgales pilsētai piešķirtais Abrenes nosaukums ir cēlies no Tālavas dalīšanas līgumā pieminētās Abrenes (la) Adzeles zemē. Par tās atrašanās vietu senatnē nav precīzu ziņu.
Latvijas vēsturnieku komisija
Komisijas sastāvs
Komisijas priekšsēdētājs: Dr. habil. hist. Inesis Feldmanis, komisijas locekļi: Dr. hist. Aivars Stranga, Dr. hist. Ilgvars Butulis, Dr. hist., Dr. h. c. hist. Kārlis Kangeris, Dr. hist. Ēriks Jēkabsons, Ph. D. Valters Nollendorfs, Dr. hist. Daina Bleiere, Dr. hist. Uldis Neiburgs, Dr. h. c. hist. Marģeris Vestermanis, Dr. habil. hist. Antonijs Zunda, Dr. hist. Aleksandrs Ivanovs, Dr. hist. Valters Ščerbinskis, Dr. hist. Mārtiņš Mintaurs, Dr. hist. Ainārs Lerhis.
Komisijas ārzemju locekļi: Dr. phil., Dr. h. c. Ervīns Oberlenders (Vācija), Ph. D. Deivids Smits (Lielbritānija), PDDr. Joahims Taubers (Vācija), Ph. D. Ēro Medijainens (Igaunija), Ph. D. Zenons Butkus (Lietuva), Ph. D. Arons Šneijers (Izraēla).
Darbība
2000. gada sākumā komisija saņēma pirmo finansējumu konkrētu pētījumu veikšanai. Kopš 2000. gada vēsturnieku pētījumi tiek apkopoti un regulāri izdoti kā "Latvijas vēsturnieku komisijas raksti" (brīvi pieejami grāmatnīcās un bibliotēkās). Līdz 2015. gadam LVKR bija publicēti 27 sējumi.
Himātijs
Himātijs bija garš sengrieķu apmetnis ar platām ielocēm. To aplika ap ķermeni, tā lai viena roka paliktu brīva, bet uz pleca to sastiprināja ar saspraudēm (fibulām). Himātiju parasti vilka pāri hitonam.
Alkāni
Alkāni ir piesātināto ogļūdeņražu veids. Piesātinātie ogļūdeņraži ir ogļūdeņraži, kam visi oglekļa atomi ir sp3 hibridizācijā, tas ir, tajos nav nepiesātināto saišu, un tāpēc tie neiesaistās pievienošanas reakcijās. Piesātinātos ogļūdeņražus iedala alkānos un cikloalkānos. Cikloalkānu īpašības (izņemot atsevišķus mazmolekulārus savienojumus) būtiski neatšķiras no atbilstošo alkānu īpašībām, tāpēc bieži vien ar jēdzienu piesātinātie ogļūdeņraži saprot tieši alkānus. Alifātiskie (taisnas virknes) ogļūdeņraži ir ķīmiski visai stabili un reaģē visai smagos apstākļos (paaugstinātā temperatūrā (nitrēšana, it īpaši oksidēšana)). Šos savienojumus var halogenēt, apstarojot ar ultravioleto radiāciju. Cikloalkāni ar lieliem (un nesaspriegtiem) cikliem arī ir stabili. Cikloaklāni ar maziem un saspriegtiem cikliem (ciklopropāns, ciklobutāns) ir ķīmiski aktīvāki. Degviela, kas satur tikai piesātinātos ogļūdeņražus, labāk glabājas (mazāk bojājas uzglabāšanas laikā).
1988. gada Eiropas čempionāts futbolā
Turnīra gaita
Finālspēlē spēcīgāka izrādījās Nīderlandes izlase, kas ar 2—0 pārspēja PSRS un pirmoreiz kļuva par Eiropas čempioniem. Spilgtākie Nīderlandes izlases spēlētāji šajā turnīrā bija Marko van Bastens, Franks Reikārds un Rūds Gullits.
Komersants
Raksturojums
Divējāda komersanta vai uzņēmēja lietošana daļēji saistīta ar atšķirībām dažādu valstu praksē. Piemēram, angļvalodīgajās valstīs vārdu "komersants" parasti lieto šaurākā nozīmē — tirgotājs, mākleris utt.
Metafizika
Dievs
Izteikums "Dievs ir" ir tieši tikpat metafizisks, kā izteikums, ka "Dieva nav". Tas pats attiecināms uz izteikumu: "jautājumam, vai Dievs ir vai Dieva nav, nav jēgas." Jautājumi par dievišķā esamību sīkāk un detalizētāk tiek skatīti filozofiskajā teoloģijā.
Dīzeļvilcienu maršruts Tallina—Tartu—Valga
Pieturas
Starppilsētu pasažieru dīzeļvilcienu maršrutā Tallina—Tartu—Valga ir 32 pieturas:
Artēmijs Fauls
Artēmijs Fauls II ir īru rakstnieka Oīna Kolfera (Eoin Colfer) fantāzijas grāmatu sērijas “Artēmijs Fauls” galvenais tēls.
Anarhisms
Anarhisma vēsture
Mihails Bakuņins mēģināja vērst Pirmo Internacionāli anarhisma virzienā, bet piekāpās Kārlim Marksam. Bakuņins anarhismam piešķīra kolektīvisma un vardarbības toni, kas pastāvēja par spīti Pjotra Kropotkina un Ļeva Tolstoja pūlēm. Boļševiki politisko anarhismu Krievijā apspieda pēc 1917. gada Krievijas revolūcijas.
Kauguru pagasts
Hidrogrāfija
Pagastā nav ezeru, bet ir vairākas Gaujas attekas un vecupes, kas veido vecupju ezeriņus.